ທະຫານ 27 ຄົນເສຍຊີວິດ ໃນການໂຈມຕີສະລະຊີບ ຢູ່ປາກິສຖານ
ການໂຈມຕີສະລະຊີບທີ່ຄ້າຍທະຫານແຫ່ງນຶ່ງ ໃນເມືອງ Mardan ເຮັດໃຫ້ທະຫານເສຍຊີວິດ 27 ຄົນ ແລະບາດເຈັບອີກຈຳນວນນຶ່ງ.
ເຈົ້າໜ້າທີ່ກອງທັບປາກິສຖານກ່າວວ່າ ມີການໂຈມຕີສະລະ ຊີບໃສ່ສະຖານທີ່ທາງທະຫານແຫ່ງນຶ່ງ ໃນເມືອງ Mardan ທາງພາກຕາເວັນຕົກສຽງເໜືອ ຂອງປະເທດ ເຮັດໃຫ້ທະ ຫານເສຍຊີວິດຢ່າງນ້ອຍ 27 ຄົນ ເຈົ້າໜ້າທີ່ເວົ້າວ່າ ຜູ້ໂຈມຕີ ທີ່ເປັນໜຸ່ມນ້ອຍໄວລຸ່ນ ໄດ້ໃສ່ ເຄື່ອງແບບນັກຮຽນ ແລະຍ່າງເຂົ້າໄປໃນຄ້າຍທະຫານກ່ອນ ທີ່ຈະບີບຄະນວນລະເບີດໃຫ້ແຕກຂຶ້ນໃນວັນພະຫັດມື້ນີ້ ການໂຈມຕີຄັ້ງນີ້ຍັງເຮັດໃຫ້ທະຫານອີກ 40 ຄົນ ທີ່ພວມ ພາກັນອອກກຳລັງກາຍຢູ່ນັ້ນໄດ້ຮັບບາດເຈັບ ຕຳຫຼວດກ່າວວ່າເຂດດັ່ງກ່າວນີ້ໄດ້ມີການຍາມຮັກສາຄວາມປອດໄພເປັນຢ່າງດີ ທັງເຈົ້າໜ້າ ທີ່ຕຳຫຼວດແລະທະຫານພວມທຳການສືບສວນກ່ຽວກັບຄວາມເປັນໄປໄດ້ຂອງຄວາມຂາດຕົກ ບົກຜ່ອງໃນການຮັກສາຄວາມປອດໄພ